नई दिल्ली. अगर आपका बैंक व सरकारी संबंधी कोई जरूरी काम है तो उसे आज ही निपटा लें, क्योंकि अगले पांच दिनों तक बैंकों व सरकारी सेक्टरों में छुट्टी हो सकती है. आरबीआई की वेबसाइट पर दी गई जानकारी के मुताबिक, 7 नवंबर को दिवाली, 8 नवंबर को गोवर्धन पूजा और 9 नवंबर को भाईदूज के कारण उत्तर प्रदेश के बैंक बंद रहेंगे. 10 नवंबर को दूसरा शनिवार होने के कारण कई बैंक बंद रहेंगे और 11 नवंबर को रविवार की छुट्टी रहेगी.